ເກົາຫຼີເໜືອ ຂົ່ມຂູ່ຈະ​ຍິງ ຈະ​ຫລວດ​ນິວ​ເຄລຍ ໃສ່ ທຳນຽບຂາວ
ແຕ່ເກົາຫລີ​ເໜືອ​ ແມ່ນ​ຍັງ​ຢູ່​ໄກ​ຫລາຍ ຈາກ​ການ​ທີ່​ຈະ​ພັດ​ທະ​ນາ​ ລູກ​ສອນ​ໄຟ​ ຂີ​ປະ​ນາ​ວຸດ ທີ່​ຍິງ​ໄດ້​ ໄກ​ ພໍ​ທີ່​ຈະ​ທຳ​ການ​ໂຈມ​ຕີ​ ສະຫະລັດ​ໄດ້.
ເຈົ້າໜ້າທີ່ທະຫານຂັ້ນສູງຄົນນຶ່ງຂອງເກົາຫລີເໜືອ ໄດ້ຂູ່ ທີ່ຈະທຳການໂຈມຕີ ດ້ວຍອາວຸດນິວເຄລຍຕໍ່ສະຫະລັດ ໂດຍກ່າວຫາວໍຊິງຕັນວ່າ ເຮັດໃຫ້ລະດັບຄວາມເຄ່ງຕຶງ ທະວີສູງຂຶ້ນ ຢູ່ໃນແຫລມເກົາຫລີ ເປັນທີ່ຄິດກັນວ່າ ເກົາຫລີເໜືອນັ້ນ ແມ່ນຍັງຢູ່ໄກຫລາຍ ຈາກການທີ່ຈະພັດທະນາລູກສອນໄຟ ຂີປະນາວຸດ ທີ່ຍິງໄດ້ ໄກພໍທີ່ຈະທຳການໂຈມຕີດັ່ງກ່າວໄດ້ ແຕ່ເກົາຫລີເໜືອກໍໄດ້ ເຄີຍກ່າວຄຳຂູ່ແບບນີ້ມາກ່ອນແລ້ວ ຈອມພົນໂທ Hwang Pyong So ເວົ້າໃນວັນອາທິດມື້ນີ້ວ່າ ເກົາຫລີເໜືອຈະຍິງຈະຫລວດນິວເຄລຍ ມາໃສ່ທຳນຽບຂາວ ແລະ ຖານທັບແຫ່ງຕ່າງໆ ຂອງສະຫະລັດ ຢູ່ອ້ອມແອ້ມມະຫະສະມຸດປາຊີຟິກ ຖ້າວໍຊິງຕັນ ຫາກພະຍາຍາມຈະບ່ອນ ທຳລາຍ ອະທິປະໄຕ ແລະສິດທິ ຂອງເກົາຫລີເໜືອ ໃນການມີອາວຸດນິວເຄລຍ ແລະ ໃນ ການນຳເອົາກຳປັ່ນ ບັນທຸກເຮືອບິນອອກປະຈຳການນັ້ນ ທ່ານ Hwang ໄດ້ກ່າວເຊັ່ນນັ້ນ ໃນການໂຮມຊຸມນຸມບັ້ນນຶ່ງ ເປັນຂີດໝາຍຄົບຮອບ 61 ປີ ຂອງການເຊັນສັນຍາສະຫງົບເສິກ ທີ່ໄດ້ຍຸດຕິສົງຄາມເກົາຫລີ ລົງໃນປີ 1953 ນັ້ນ